Arlingtonas (Teksasas)

Arlingtonas () – miestas Jungtinėse Amerikos Valstijose, Teksaso šiaurrytinėje dalyje, Dalaso–Fortvorto aglomeracijoje. Pagal 2020 m. JAV gyventojų surašymą, Arlingtonas yra 50-as pagal gyventojų skaičių JAV miestas (394 266 gyv.).Arlington city, Texas. www.census.gov. Nuoroda tikrinta 2023-12-22. Yra universitetas, baptistų koledžas, „Six Flags“ atrakcionų parkas. Miestas verčiasi automobilių ir aviacijos pramone.

 Istorija 
1843 m. dabartinėje Arlingtono teritorijoje Teksaso respublika pasitašė taikos sutartį su devyniomis indėnų gentimis dėl konfliktų ir karo veiksmų užbaigimo tarp Teksaso teritorijoje gyvenančių indėnų ir baltųjų amerikiečių. Miestą 1876 m. įkūrė geležinkelininkai, pavadintas pagal generolo Roberto Edvardo Li namus Virdžinijoje. Miestas buvo žinomas dėl medvilnės apdirbimo ir žemės ūkio produktų. Dabar Arlingtonas yra svarbus pramonės ir prekybos centras dėl po 1950 m. išsivysčiusių automobilių ir aviacijos pramonių ir spartaus gyventojų skaičiaus augimo.Arlington, Texas. www.britannica.com. Nuoroda tikrinta 2023-12-22.

 Gyventojai 
2021 m. duomenimis, Arlingtone gyveno 37,6 % baltųjų, 22,4 % afroamerikiečių, 6,58 % azijiečių, 2,7 % mišrios rasės, 0,37 % kitų rasių, 0,32 % Ramiojo vandenyno salų, 0,16 % indėnų ir 29,9 % lotynoamerikiečių kilmės gyventojų.Arlington, TX. datausa.io. Nuoroda tikrinta 2023-12-22.

 Miestų partnerystė 
Arlingtonas turi vieną miestą, su kuriuo sudaręs partnerystės ryšį.Our sister city. www.arlingtontx.gov. Nuoroda tikrinta 2023-12-22.
  Bad Kionigšofenas, Vokietija

 Šaltiniai 

Kategorija:Teksaso miestai